Zmena menštruačného cyklu a anomálne symptómy: Kedy by ste mali navštíviť lekára
Dobrý deň. Je norlmane že od kedy som dostala prvý menzes (14) do teraz (24) som mala pravidelný 28/29 dňový ciklus no teraz 19/20dc som mala hnedý výtok a na 21 dc som dostala slabú menštruáciu ale je fakt slabá a len cistaa krv a bojím sa čo to môže byt
Dobrý deň,
ďakujeme za Vašu otázku.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Na zmenách v menštruačnom cykle ženy sa môžu odraziť narušená hormonálna rovnováha, nadmerný stres, znížená imunita, prísna diéta, rôzne ochorenia a i. Žiaľ, v našej kompetencii nie je možné určiť príčinu oneskorenej menštruácie, či zmien v krvácaní. V prípade obáv, alebo ak abnormálne krvácanie sprevádzajú iné zdravotné ťažkosti, je potrebné sa obrátiť na Vášho gynekológa.
Prajem všetko dobré.
S pozdravom
Mgr. Emma Halás Haluščíková